ארבע התקופות
השיטות בחישוב התקופות > תקופת רב אדא

אורך שנת החמה המיוחס לרב אדא מחושב על פי ממוצע של מחזור 19 שנות לבנה עם עיבוריהן (העיבורים בלוח העברי מסודרים במחזור של 19 שנה). מסיבה זו יש לכל אחת מארבע התקופות טווח תאריכים קבוע בשנה העברית:
| שנות המחזור | תקופת תשרי | תקופת טבת | תקופת ניסן | תקופת תמוז |
| --- | --- | --- | --- | --- |
| 1 | כ"ב-כ"ד אלול | כ"ה-כ"ז כסלו | כ"ז אדר-א' ניסן | א'-ג' תמוז |
| 2 | ד'-ו' תשרי | ו'-ח' טבת | י'-י"ב ניסן | י"ב-י"ד תמוז |
| 3 (מעוברת) | ט"ו-י"ז תשרי | י"ז-כ' טבת | כ'-כ"ב אדר ב' | כ"ג-כ"ה סיוון |
| 4 | כ"ה-כ"ח אלול | כ"ח-ל' כסלו | א'-ד' ניסן | ד'-ו' תמוז |
| 5 | ז'-ט' תשרי | ט'-י"א טבת | י"ג-ט"ו ניסן | ט"ו-י"ז תמוז |
| 6 (מעוברת) | י"ח-כ' תשרי | כ'-כ"ג טבת | כ"ג-כ"ה אדר ב' | כ"ו-כ"ח סיוון |
| 7 | כ"ח אלול-ב' תשרי | ב'-ד' טבת | ה'-ז' ניסן | ז'-ט' תמוז |
| 8 (מעוברת) | י"א-י"ג תשרי | י"ג-ט"ו טבת | ט"ו-י"ז אדר ב' | י"ח-כ"א סיוון |
| 9 | כ'-כ"ג אלול | כ"ג-כ"ו כסלו | כ"ו-כ"ח אדר | כ"ט סיוון-א' תמוז |
| 10 | ב'-ה' תשרי | ה'-ז' טבת | ח'-י' ניסן | י'-י"ב תמוז |
| 11 (מעוברת) | י"ד-ט"ז תשרי | ט"ז-י"ח טבת | י"ח-כ' אדר ב' | כ"א-כ"ד סיוון |
| 12 | כ"ד-כ"ו אלול | כ"ז-כ"ט כסלו | כ"ט אדר-ב' ניסן | ב'-ה' תמוז |
| 13 | ה'-ח' תשרי | ח'-י' טבת | י"א-י"ג ניסן | י"ג-ט"ו תמוז |
| 14 (מעוברת) | י"ז-י"ט תשרי | י"ט-כ"א טבת | כ"א-כ"ג אדר ב' | כ"ד-כ"ז סיוון |
| 15 | כ"ז-כ"ט אלול | ל' כסלו-ב' טבת | ג'-ה' ניסן | ה'-ח' תמוז |
| 16 | ט'-י"א תשרי | י"א-י"ג טבת | י"ד-ט"ז ניסן | י"ז-י"ט תמוז |
| 17 (מעוברת) | כ'-כ"ב תשרי | כ"ב-כ"ד טבת | כ"ד-כ"ז אדר ב' | כ"ח-ל' סיוון |
| 18 | א'-ג' תשרי | ג'-ה' טבת | ו'-ח' ניסן | ט'-י"א תמוז |
| 19 (מעוברת) | י"ב-י"ד תשרי | י"ד-ט"ז טבת | ט"ז-י"ט אדר ב' | כ'-כ"ב סיוון |
השנים לפי סדר מתקופות ניסן ותמוז המוקדמות ביותר עד המאוחרות ביותר: 8, 19, 11, 3, 14, 6, 17, 9, 1, 12, 4, 15, 7, 18, 10, 2, 13, 5, 16. הסדר לפי תקופות תשרי וטבת מתאים לשנה הקודמת (השנה מתחילה בניסן): 9, 1, 12, 4, 15, 7, 18, 10, 2, 13, 5, 16, 8, 19, 11, 3, 14, 6, 17.
לפי שיטה זו השמש כעת במעלה ה-20 במזל גדי.
אורך השנה: 365 יום 5 שעות 55 דקות 25.44 שניות בערך (במדויק: 365 יום 5 שעות 997 חלקים [כל חלק הוא 1/1080 משעה] 48 רגעים [כל רגע הוא 1/76 מחלק]).
אורך התקופה: 91 יום 7 שעות 28 דקות 51.35965 שניות בערך.
הסטייה לשנה: 6 דקות 40 שניות (400 שניות) (הסטייה נובעת מכך שחשבון המחזור עם עיבור השנים אינו מדויק).
הסטייה בימינו: כ־5 ימים
תאריכי התקופות:
תקופת ניסן: 27 במרץ (נפלה לאחרונה ב-28 בשנת 1979 ותיפול לעיתים ב-26 החל משנת 2060)
תקופת תמוז: 26/27 ביוני
תקופת תשרי: 25/26 בספטמבר
תקופת טבת: 26 בדצמבר (נפלה לאחרונה ב-27 בשנת 1955 ותיפול לעיתים ב-25 החל משנת 2040)
תקופת רב אדא קצרה מתקופת שמואל ומשנה יוליאנית בכ-4.576 דקות ולכן התאריך נסוג עם השנים ליום מוקדם יותר. בכל שנת מאה שאין בה 29 בפברואר בלוח הגרגוריאני תאריך התקופה מתקדם ביום אחד. לאורך זמן ההתקדמות משפיעה יותר מהנסיגה.
| תקופת תשרי | תקופת טבת | תקופת ניסן | תקופת תמוז |
| --- | --- | --- | --- |
| י"א בתשרי ה'תשפ"ד 26 בספטמבר 2023 בשעה 12:38:12 | ט"ו בטבת ה'תשפ"ד 26 בדצמבר 2023 בשעה 19:07:03 | י"ז באדר ב' ה'תשפ"ד 27 במרץ 2024 בשעה 2:35:54 | כ' בסיוון ה'תשפ"ד 26 ביוני 2024 בשעה 11:04:46 |
| כ"ג באלול ה'תשפ"ד 25 בספטמבר 2024 בשעה 18:33:37 | כ"ה בכסלו ה'תשפ"ה 26 בדצמבר 2024 בשעה 1:02:29 | כ"ז באדר ה'תשפ"ה 27 במרץ 2025 בשעה 8:31:20 | ל' בסיוון ה'תשפ"ה 26 ביוני 2025 בשעה 17:00:11 |
| ד' בתשרי ה'תשפ"ו 26 בספטמבר 2025 בשעה 0:29:03 | ו' בטבת ה'תשפ"ו 26 בדצמבר 2025 בשעה 6:57:54 | ט' בניסן ה'תשפ"ו 27 במרץ 2026 בשעה 15:26:45 | י"ב בתמוז ה'תשפ"ו 26 ביוני 2026 בשעה 22:55:37 |
| ט"ו בתשרי ה'תשפ"ז 26 בספטמבר 2026 בשעה 6:24:28 | ט"ז בטבת ה'תשפ"ז 26 בדצמבר 2026 בשעה 12:53:19 | י"ט באדר ב' ה'תשפ"ז 27 במרץ 2027 בשעה 21:22:11 | כ"ב בסיוון ה'תשפ"ז 27 ביוני 2027 בשעה 4:51:02 |
| כ"ד באלול ה'תשפ"ז 26 בספטמבר 2027 בשעה 12:19:54 | כ"ז בכסלו ה'תשפ"ח 26 בדצמבר 2027 בשעה 18:48:45 | כ"ט באדר ה'תשפ"ח 27 במרץ 2028 בשעה 3:17:36 | ב' בתמוז ה'תשפ"ח 26 ביוני 2028 בשעה 10:46:28 |
| ו' בתשרי ה'תשפ"ט 25 בספטמבר 2028 בשעה 18:15:19 | ח' בטבת ה'תשפ"ט 26 בדצמבר 2028 בשעה 0:44:10 | י"א בניסן ה'תשפ"ט 27 במרץ 2029 בשעה 9:13:02 | י"ג בתמוז ה'תשפ"ט 26 ביוני 2029 בשעה 16:41:53 |
יש להעיר כי שמואל ורב אדא נחלקו - בנוסף למחלוקתם באורכה של כל תקופה - גם מהו זמנה של תקופת ניסן הראשונה (בשנת א' לבריאת העולם). לכל הדעות זמנה היה בתחילת ליל רביעי, אבל נחלקו באיזה שבוע: לשיטת רב אדא זמנה היה באותו לילה שבו היה מולד חודש ניסן (1 באפריל 3760 לפני הספירה), ולשיטת שמואל זמנה היה שבוע לפני כן (25 במרץ). למחלוקת זו אין כמובן השלכה מעשית ישירה, אלא לחישובי התקופות שבכל השנים, עד ימינו. בשנת ב'ר"ד נפלה תקופת טבת לפי שמואל כ-10 שניות לפני תקופת רב אדא (בט"ו בטבת - 25 בדצמבר 1558 לפנה"ס) ומאז תקופות שמואל מאוחרות יותר. ההפרש כיום הוא 11 ימים וכ-9.1 שעות.
מחזור 28 שנים של שמואל ומחזור 19 שנים של רב אדא מתלכדים יחד מדי 532 שנים (19 פעמים 28). מחזור זה נקרא בגימטריה 'תקל"ב' וסיומו נחשב בכמה מקורות לעת רצון מיוחדת. למרות שמחזור תקל"ב אינו שימושי בלוח העברי אלא בלוח היוליאני לחישוב מועד הפסחא, בכל זאת כתבי יד עבריים מזכירים אותו כחלק מהמחזורים היהודיים.